ช่วยสรุปเรื่อง "การดำเนินนโยบายเศรษฐกิจในโลก VUCA" ให้หน่อยค่ะ
การดำเนินนโยบายเศรษฐกิจในโลกที่เป็น VUCA เราไม่สามารถมองเฉพาะกรณีที่เป็นไปได้มากที่สุด หรือที่เรียกกันว่ากรณีฐาน ในภาษาของนักพยากรณ์เศรษฐกิจได้ แต่ต้องมองเผื่อถึงกรณีเลวร้ายไว้ด้วย ทำนองว่า Hope for the best, prepare for the worse ซึ่งตั้งแต่ต้นปีที่ ธปท. เริ่มเห็นว่าการระบาดของโควิด-19 ทำให้ความไม่แน่นอนของการทำประมาณการสูงขึ้นมาก การประมาณการเศรษฐกิจของ ธปท. จะทำเป็นหลายฉากทัศน์ (Scenario) มาโดยตลอด เพื่อให้คณะกรรมการนโยบายการเงินรับทราบความไม่แน่นอนของประมาณการ และมีข้อมูลในการตัดสินนโยบายการเงินอย่างเหมาะสม ในส่วนของการดำเนินนโยบายด้านสถาบันการเงิน การเตรียมความพร้อมสำหรับสถานการณ์เลวร้ายถือเป็นแนวปฏิบัติ ในช่วงหลายปีที่ผ่านมา ธปท. ได้จัดให้มีการทดสอบภาวะวิกฤต (Stress Test) สำหรับธนาคารพาณิชย์เป็นประจำทุกปี ทั้งการทดสอบที่ ธปท. จัดทำเอง หรือที่ให้แต่ละธนาคารจัดทำโดยใช้สถานการณ์จำลองที่ ธปท. กำหนด หากพบว่าธนาคารใดมีเงินกองทุน/สภาพคล่อง ไม่เพียงพอในภาวะวิกฤต ธนาคารดังกล่าวจะต้องเสนอแผนการเพิ่มทุน/สภาพคล่อง ให้ ธปท. พิจารณา  โดยล่าสุดพบว่า แม้ในสถานการณ์ที่วิกฤตโควิด-19 ฉุดเศรษฐกิจไทยติดลบยาว 2 ปี ระบบธนาคารพาณิชย์ไทยก็ยังมีเงินกองทุนสูงกว่าเกณฑ์ขั้นต่ำที่ ธปท. กำหนด ซึ่งเป็นเหตุผลหนึ่งที่ ธปท. อนุญาตให้ธนาคารพาณิชย์สามารถจ่ายปันผลจากผลการดำเนินงานของปีนี้ได้ นอกจากการประเมินความเปราะบางของระบบธนาคารพาณิชย์แล้ว ธปท. ยังมีการทดสอบการทำงานของผู้ทำนโยบายในภาวะวิกฤตด้วย โดยทุกปี ธปท. จะมีการซ้อมกระบวนการให้ความช่วยเหลือทางการเงินแก่สถาบันการเงินในสถานการณ์ที่อาจส่งผลกระทบรุนแรงต่อเสถียรภาพของระบบการเงิน โดยผู้เข้าร่วมการทดสอบ ซึ่งรวมถึงคณะกรรมการนโยบายสถาบันการเงิน จะไม่ทราบสถานการณ์จำลองล่วงหน้า คล้ายกับการซ้อมหนีไฟของอาคารสำนักงาน เพื่อทดสอบความพร้อมในการรับมือกับภาวะวิกฤต ทั้งระบบงาน การทำงานร่วมกันระหว่างฝ่ายงาน และกระบวนการการตัดสินใจ
การดำเนินนโยบายเศรษฐกิจในโลก VUCA ไม่สามารถมองเฉพาะกรณีที่เป็นไปได้ แต่ต้องมองเผื่อกรณีเลวร้ายด้วย ธปท. เห็นว่าการระบาดของโควิด-19 ทำให้ความไม่แน่นอนของการประมาณการสูงขึ้น การประมาณการเศรษฐกิจจะทำเป็นหลายฉากทัศน์ เพื่อให้คณะกรรมการนโยบายการเงินรับทราบความไม่แน่นอนของประมาณการ และมีข้อมูลในการตัดสินนโยบายการเงินอย่างเหมาะสม ส่วนการดำเนินนโยบายด้านสถาบันการเงิน ธปท. จัดให้มีการทดสอบภาวะวิกฤตสำหรับธนาคารพาณิชย์ทุกปี หากพบว่าธนาคารใดมีเงินกองทุนไม่เพียงพอในภาวะวิกฤต ธนาคารดังกล่าวต้องเสนอแผนการเพิ่มทุนให้ ธปท. พิจารณา
แม้สถานการณ์วิกฤตโควิด-19 ฉุดเศรษฐกิจไทยติดลบ 2 ปี แต่ระบบธนาคารพาณิชย์ยังมีเงินกองทุนสูงกว่าเกณฑ์ขั้นต่ำที่ ธปท. กำหนด ซึ่งทำให้ ธปท. อนุญาตให้ธนาคารพาณิชย์สามารถจ่ายปันผลจากผลการดำเนินงานปีนี้ได้ นอกจากนี้ยังทดสอบการทำงานของผู้ทำนโยบายในภาวะวิกฤต โดยมีการซ้อมกระบวนการให้ความช่วยเหลือทางการเงินแก่สถาบันการเงินในสถานการณ์ที่ส่งผลกระทบรุนแรงต่อระบบการเงิน โดยผู้เข้าร่วมการทดสอบจะไม่ทราบสถานการณ์จำลองล่วงหน้า เพื่อทดสอบความพร้อมในการรับมือกับภาวะวิกฤต
เศรษฐศาสตร์การเงิน